b'\n_START_ARTICLE_\nKalle Kirra\n_START_PARAGRAPH_\nKaarle (Kalle) Johannes Kirra (9. tammikuuta 1893 Huittinen \xe2\x80\x93 11. lokakuuta 1969 Huittinen) oli satakuntalainen maanviljelij\xc3\xa4, pankinjohtaja ja Maalaisliiton kansanedustaja. H\xc3\xa4net valittiin eduskuntaan Turun l\xc3\xa4\xc3\xa4nin pohjoisesta vaalipiirist\xc3\xa4 vaalikausille 5. syyskuuta 1922 \xe2\x80\x93 20. lokakuuta 1930 ja toisen kerran 1. syyskuuta 1936 \xe2\x80\x93 21. hein\xc3\xa4kuuta 1948. H\xc3\xa4n oli Pitk\xc3\xa4n parlamentin kansanedustaja._NEWLINE_Kirra oli presidentin valitsijamies vuosina 1925 ja 1931. H\xc3\xa4nen luottamustoimiaan olivat Maalaisliiton keskushallituksen j\xc3\xa4senyys, Maalaisliiton Satakunnan piirin puheenjohtajuus, Maalaisliiton Satakunnan piirin sihteeriys, Maataloustuottajain Satakunnan piiriliiton johtokunnan puheenjohtaja, Satakunnan Kustannus oy:n johtokunnan puheenjohtaja, Huittisten sanomalehden johtokunnan puheenjohtaja, MTK:n liittoneuvoston j\xc3\xa4senyys, MTK:n s\xc3\xa4\xc3\xa4ti\xc3\xb6n hallituksen j\xc3\xa4senyys ja MTK:n s\xc3\xa4\xc3\xa4ti\xc3\xb6n valtuuskunnan j\xc3\xa4senyys._NEWLINE_Kalle Kirra on ehk\xc3\xa4 tunnetuin eduskunnassa loppuun asti sotasyyllisyyslakia vastaan \xc3\xa4\xc3\xa4nest\xc3\xa4nyt kansanedustaja. H\xc3\xa4nen kannanottonsa oli j\xc3\xa4rkkym\xc3\xa4t\xc3\xb6n:_NEWLINE_\xc2\xbbPit\xc3\xa4\xc3\xa4k\xc3\xb6 nyt ruveta tekem\xc3\xa4ll\xc3\xa4 tekem\xc3\xa4\xc3\xa4n n\xc3\xa4ist\xc3\xa4 miehist\xc3\xa4 rikollisia!\xc2\xbb'